
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 314 

“ ~ 15 Μαΐου 1998 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 2.330 τ.μ. στη θέση 
«Σπιτάλιο» Δήμου Πάργας Ν. Πρέβεζας. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
σε κτίριο το οποίο έχει χαρακτηρισθεί ως διατηρη¬ 
τέο και βρίσκεται εντός του εγκεκριμένου ρυμοτο¬ 
μικού σχεδίου Κηφισιάς (Ν. Αττικής). 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθμ. 989 0) 

Κήρυξη αναδασωτέας έκτασης 2.330 τ.μ. στη θέση «Σπι- 
τάλιο» Δήμου Πάργας Ν. Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Το άρθρο 117παρ.3του Συντάγματος. 

2. Τις διατάξεις: 

α. Του Ν.Δ. 532/70 «περί Διοικητικής Αποκεντρώσεως». 


β. Του Ν. 998/79 «περί Προστασίας των Δασών και Δα¬ 
σικών εν γένει εκτάσεων της Χώρας και συγκεκριμένα: 

1. Του άρθρου 41 παρ. 1 και 

2. Του άρθρου 38 παρ.1 

γ. Του Ν. 2503/97 «Διοίκηση- Οργάνωση - Στελέχωση 
της περιφέρειας κ.λ.π.». 

3. Τις αριθ. 160417/8.7.1980 και 182447/24.9.1980 Δια¬ 
ταγές του Υπ. Γεωργίας. 

4. Την αριθ. 688/18.3.1998 πρόταση της Διεύθυνσης Δα¬ 
σών Πρέβεζας, για κήρυξη αναδασωτέας της αναφερό- 
μενης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την αποκατάστα¬ 
ση της δασικής βλάστησης που καταστράφηκε από πα¬ 
ράνομη υλοτομία την έκταση των 2.330 τετρ. μέτρων που 
βρίσκεται στη θέση «Σπιτάλιο» οικισμού περιφέρειας Δή¬ 
μου Πάργας του Νομού Πρέβεζας και προσδιορίζεται α¬ 
πό τα στοιχεία Α-Β-Γ-Δ-Ε-Ζ-Α, όπως φαίνονται στο 
συνημμένο διάγραμμα, το οποίο αποτελεί αναπόσπαστο 
μέρος της αποφάσεως αυτής και έχε όρια: 

Τμήμα Α-Β-Γ-Δ-Ε-Ζ-Α 

Ανατολικά: Αγροτικό δρόμο 

Δυτικά: Δημοτική δασική έκταση 

Βόρεια: Ελαιώνα και Δημοτική δασική έκταση 

Νότια: Δημοτική δασική έκταση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 16 Απριλίου 1998 
Ο Γ ενικός Γ ραμματέας Περιφέρειας 
ΔΗΜΗΤΡΙΟΣ ΚΑΛΟΥΔΙΩΤΗΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριβμ. 11315/2405 (2) 

Καθορισμός ειδικών όρων και περιορισμών δόμησης σε 
κτίριο το οποίο έχει χαρακτηρισθεί ως διατηρητέο και 
βρίσκεται εντός του εκγκεκριμένου ρυμοτομικού σχε¬ 
δίου Κηφισιάς (Ν. Αττικής). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α'210), ό¬ 
πως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α'91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 {Α 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α' 38). 

3. Την υπ’ αριθμ. Δ17α/03/99/Φ.2.2.1/29.10.1996 από¬ 
φαση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Έργων «Ανάθεση αρμο¬ 
διοτήτων Υπουργού Περιβάλλοντος, Χωροταξίας και Δη¬ 
μοσίων Έργων στους Υφυπουργούς Χρήστο Βερελή και 
Θεόδωρο Κολιοπάνο» (1006 Β/4.11.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9). 

5. Την από 8.12.1997 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
ΟΙκισμών. 

6. Την από 8.12.1997 σύμφωνη γνώμη των ενδιαφερο- 
ι ιένων Ανδρέα, Αλέξανδρου και Μίνας Ζάννα (αρ. πρωτ Υ- 
ΠΕΧΩΔΕ 36380/11470/9.12.1997). 

7. Το γεγονός ότι από κανονιστικές διατάξεις αυτής της 


απόφασης δεν προκαλείται δαπάνη σε βάρος του κρατι¬ 
κού προϋπολογισμού καιτου οικείου Ο.Τ.Α. αποφασίζου¬ 
με: 

1. Στο οικόπεδο που βρίσκεται εντός του ρυμοτομικού 
σχεδίου Κηφισιάς (Ν. Αττικής) στο Ο.Τ. 222 και ειδικότε¬ 
ρα επί της οδούς Εμμ. Μπενάκη αρ. 36 εντός του οποίου 
βρίσκεται κτίριο, που έχει χαρακτηρισθεί ως διατηρητέο 
με την 66926/4250/10.10.1986 απόφαση του Υπουργού 
Περιβάλλοντος, Χωροταξίας και Δημοσίων Έργων (Δ' 
1167) φερόμενο ως ιδιοκτησία Μίνας, Αλεξ. και Ανδρέα 
Ζάννα, καθορίζονται οι παρακάτω ειδικοί όροι δόμησης: 

α. Επιτρέπεται η επισκευή του εσωτερικού του κτιρίου. 

β. Επιτρέπεται η κατασκευή προσθήκης κατ' επέκταση 
του υπάρχοντος κτιρίου, χωρίς υπέρβαση του ιχύοντος 
ποσοστού κάλυψης καιτου συντελεστή δόμησης, καθώς 
επίσης και η διαμόρφωσητου περιβάλλοντα χώρου με κα¬ 
τασκευή πισίνας και αποθήκης κηπουρού, σύμφωνα με τη 
μελέτη που έχει εγκριθεί από την Δευτεροβάθμια Επιτρο¬ 
πή Πολεοδομικού και Αρχιτεκτονικού Ελέγχου (Ε.Π.Α.Ε.) 
με το 46/17.9.97πρακτικότης, και όπως φαίνονται σταπέ- 
ντε (5) σχετικά πρωτότυπα διαγράμματα σε κλίμακα 1:50 
και 1:200 (τέσσερα 1:50 και ένα 1:200) που θεωρήθηκαν 
από τον Προϊστάμενο της Διεύθυνσης Τοπογραφικών Ε¬ 
φαρμογών με την 11315/1998 πράξη του και που αντίτυ¬ 
πά τους σε φωτοσμίκρυνση δημοσιεύονται με την παρού¬ 
σα απόφαση. 

γ. Κατά τα λοιπά εξακολουθούν να ισχύουν οι διατάξεις 
της 66926/4250/10.10.1986 απόφασης του Υπουργού 
ΠΕ.ΧΩ.Δ.Ε (Δ' 1167) καιτου από 6.9.1990 Π.Δ/τος (Δ517) 
όπως συμπληρώθηκε με το από 23.7.1994 Π.Δ/γμα 
(Δ'837). 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 1998 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΟΛΙΟΠΑΝΟΣ 

